Detingut per picar la seva parella al carrer - Regió7 :: El Diari de la Catalunya Central
Detingut per picar la seva parella al carrer
A l'home, de 58 anys, se li imputa un delicte de violència dins l'àmbit de la llar
10.07.2014 | 12:32
REDACCIÓ | MANRESA Agents de la policia local van detenir la matinada de dimarts a dimecres un manresà de 58 anys a qui van imputar un delicte de violència dins de l'àmbit de la llar. Els fets va tenir lloc a quarts de 2, quan va arribar una trucada telefònica a la sala del 092 informant que a la Plaça d'en Creus un home picava una dona i que aquesta cridava demanant auxili.
Dues patrulles de la policia local es van adreçar al lloc dels fets, on van trobar una parella, estant la dona asseguda al terra amb lesions evidents i recents al cap i a la cara, i l' home al seu costat. Escoltades les versions de la parella i a la vista de les lesions es va detenir l'home per tal de ser posat a disposició judicial.